# SPRIEVODNÁ SPRÁVA

**„Modernizácia učební s cieľom skvalitnenia vzdelávacieho procesu na ZŠ Jilemnického 2 v Žiari nad Hronom“**

6 **ZOZNAM DOKUMENTÁCIE**

A1 Identifikačné údaje

A2 Základné údaje stavby

A3 Východiskové podklady

A4 Členenie stavby na stavebné objekty

A5 Vecné a časové väzby stavby na okolitú výstavbu

A6 Prehľad užívateľov a prevádzkovateľov

A7 Termín začatia a ukončenia stavby

A8 Riešenie dopravy

A9 Starostlivosť o životné prostredie

**A.1. IDENTIFIKAČNÉ ÚDAJE**

Názov stavby: „Modernizácia učební s cieľom skvalitnenia vzdelávacieho procesu na ZŠ Jilemnického 2 v Žiari nad Hronom“

Miesto stavby: ul. Jilemnického 2 Žiar nad Hronom

Katastrálne územie: Žiar nad Hronom

Druh stavby: Stavebno-technické úpravy

Investor: Mesto Žiar nad Hronom, Š. Moysesa č.46, 965 01 Žiar nad Hronom

Stupeň PD: Realizačná projektová dokumentácia

Zodpovedný projektant: Ing. Katarína Fronková - autorizovaný stavebný inžinier pre komplexné architektonické a inžinierske služby a súvisiace technické poradenstvo

Spracovatelia jednotlivých častí dokumentácie:

Zodpovedný projektant

Architektúra a stavebné riešenie: Ing. Katarína Fronková


Zdravotechnika: Ing. Dana Dérerová

Elektroinštalácia: Ing. Miloš Úškrt

**A.2. ZÁKLADNÉ ÚDAJE CHARAKTERIZUJÚCE STAVBU A JEJ BUDÚCU PREVÁDZKU**

Modernizované učebne sa nachádzajú v Základnej škole na ulici Jilemnického č.2 v Žiari nad Hronom na druhom a treťom podlaží existujúcej školy. Škola je tvorená súborom blokov, z ktorých navrhovaná obnova bude v miestnostiach existujúcej učebne chémie, biológie a fyziky v bloku „B“.





Zámerom a cieľom tohto projektového riešenia modernizácie učební s cieľom skvalitnenia vzdelávacieho procesu na ZŠ Jilemnického 2 v Žiari nad Hronom je:

1. Vypracovanie časti projektovej dokumentácie v stupni stavebno-realizačnej, s vyznačením stavebných úprav búracích prác, kde budú zrejmé stavebné úpravy, ktoré je nutné zrealizovať pred začatím navrhovaných prác a to je

* odstránenie starých náterov a odlúpnutých častí omietky stien a stropov
* odstránenie existujúceho keramického obkladu v časti okolo umývadla
* odstránenie povrchovej vrstvy podlahy
* odstránenie existujúcich zariaďovacích predmetov
* odstránenie existujúceho stropného osvetlenia a elektroinštalácie

1. Vypracovanie časti projektovej dokumentácie v stupni stavebno-realizačnej, s vyznačením stavebných úprav navrhovaných prác a to je

* Navrhovaná skladba nových omietok stien a stropov
* Navrhovaná skladba novej podlahy
* Navrhované zariaďovacie predmety a prívody k jednotlivým zariaďovacím predmetom
* Navrhovaná elektroinštalácia k osvetľovacím predmetom a navrhovaným predmetom učební

1. Celkový rozpočet stavebných prác a použitých materiálov, výkaz výmer

Realizáciou tohto zámeru sa dosiahne predĺženie celkovej životnosti učební a zvýši sa kvalita vzdelávacieho procesu.

**A.3. PREHĽAD VÝCHODISKOVÝCH PODKLADOV**

Východiskovými podkladmi pre spracovanie projektu boli:

- zámer investora o vypracovanie projektu obnovy učební v základnej škole

- zmluva o dielo

- časť pôvodnej dostupnej dokumentácie

- obhliadka objektu a zameranie skutkového stavu

- fotodokumentácia

**A.4. ČLENENIE STAVBY NA PREVÁDZKOVÉ SÚBORY, STAVEBNÉ OBJEKTY A ETAPY**

Stavba tvorí jeden stavebný objekt.

**A.5. VECNÉ A ČASOVÉ VAZBY STAVBY NA OKOLITÚ VÝSTAVBU A SÚVISIACE INVESTÍCIE**

Navrhovaná výstavba nemá časové a vecné väzby na okolitú výstavbu. Nakoľko majetkovo – právne vzťahy sú jasné, je možné po vydaní stavebného povolenia a schválení financovania obnovy začať s výstavbou.

**A.6.** **PREHĽAD UŽÍVATEĽOV A PREVÁDZKOVATEĽOV**

Užívateľom a vlastníkom objektu je mesto Žiar nad Hronom.

**A.7. TERMÍN ZAČATIA A UKONČENIA STAVBY**

Začatie stavby: Presný termín začatia výstavby určí investor, s prihliadnutím na výsledok výberu dodávateľa stavby a zabezpečenia financovania stavby.

**A.8 RIEŠENIE DOPRAVY**

Dopravné trasy mimo staveniskovej dopravy vybúraných hmôt a materiálu potrebného k plánovaným úpravám budú vedené po mestských komunikáciách nákladnými automobilmi.

**A.9 STAROSTLIVOSŤ O ŽIVOTNÉ PROSTREDIE**

Je nevyhnutné, aby pri realizácii stavby boli dodržiavané príslušné opatrenia o posudzovaní stavieb na životné prostredie, najmä:

Zákon č. 17/1992 Zb. o životnom prostredí v znení zákona NR SR č. 127/1994 Z. z., zákona NR SR č. 287/1994 Z. z., zákona č. 171/1998 Z. z., zákona č. 211/2000 Z. z. a zákona č. 332/2007 Z. z.

Zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení zákona č. 275/2007 Z.z., zákona č. 454/2007 Z.z., zákona č. 287/2008 Z.z. , zákona č. 117/2010 Z.z., zákona č. 145/2010 Z.z. , zákona č. 258/2011 Z. z., zákona č. 408/2011 Z.z., zákona č. 345/2012 Z.z., zákona č. 448/2012 Z.z. a zákona č. 39/2013.

Ukončenie stavby: 12 mesiacov od zahájenia stavby

V Žiari nad Hronom Apríl 2017 Ing. Katarína Fronková